เตรียมสนามหญ้า ปลูกด้วยเมล็ด ปลูกด้วยแผ่นหญ้าปูสนาม
ทั้งนี้ขึ้นอยู่กับสถานที่ซึ่งคุณอาศัยอยู่ว่าคุณจะโชคดีกับหญ้าพันธุ์อะไร หญ้านั้นแบ่งออกกว้างๆ ได้สองประเภทคือ หญ้าแบบชอบอากาศอบอุ่น กับหญ้าแบบชอบอากาศเย็น   หญ้าแบบชอบอากาศอบอุ่นจะสามารถทนต่อหน้าร้อนที่แสนสาหัส ให้เลือกจากพันธุ์หญ้าอย่าง เบอร์มิวด้า เซนต์ออกุสตีน และคิคูยุ   หญ้าแบบชอบอากาศเย็นจะรับมือกับหน้าหนาวได้ดีกว่าหญ้าชอบอากาศอบอุ่น พวกมันสามารถทนต่ออากาศแห้งแล้งและอุณหภูมิเยือกแข็งได้ แต่อย่าคาดหวังว่ามันจะทนอากาศร้อนหรืออยู่ได้เกิน 4 สัปดาห์โดยไม่มีน้ำ หญ้าชอบอากาศเย็นที่เป็นที่นิยมคือพันธุ์เคนทักกี หากคุณเลือกหญ้าที่ชอบอากาศอบอุ่น ให้ปลูกตอนหมดหนาว หากคุณเลือกหญ้าชอบอากาศเย็น ให้เลือกปลูกตอนหมดหน้าร้อน  หากคุณเลือกปลูกหญ้าแผ่น ช่วงเวลาไหนคงไม่จำเป็นนัก ถึงแม้หน้าร้อนจะดูร้อนเกินไปบ้าง ก่อนจะเริ่มปลูกหญ้า คุณจำเป็นต้องแน่ใจก่อนว่าดินที่ปลูกอยู่ในสภาพดี ทางที่ดีควรทดสอบดิน การนำดินไปทดสอบจะให้คุณได้ทราบว่าต้องใช้ปุ๋ยเท่าไหร่ และชนิดไหน   การจะไปปรับแก้ไขดินในสนามหญ้าที่ลงพืชพรรณเสร็จแล้วนั้นเป็นเรื่องยาก   หากคุณจำเป็นต้องใส่ปุ๋ย ให้ใส่ลึกลงไปจากหน้าดินราว 4-6 นิ้ว นี่เป็นขั้นตอนสำคัญ การเตรียมดินเป็นส่วนสำคัญที่สุดของการมีสนามหญ้าที่เติบโตแข็งแรงดี เป้าหมายของคุณคือการมีดินที่ร่วนซุย อุดมไปด้วยสารอินทรีย์ และสามารถกักเก็บความชุ่มชื้นได้ในขณะที่ก็ยังสามารถระบายน้ำได้ดี   ปราบหน้าดินโดยการกำจัดวัชพืช ก้อนหิน และรากไม้ออกให้หมด ใช้พลั่วขุดวัตถุที่มีขนาดใหญ่ในพื้นที่ซึ่งคุณคิดจะปลูกหญ้า ให้แน่ใจว่าคุณเก็บรากของพวกวัชพืชออกจนหมด   คุณอาจจำเป็นต้องใช้ยากำจัดวัชพืชเพื่อจะกำจัดมันอย่างได้ผล หากต้องใช้สารเคมีจริงๆ ให้ทำตามคำแนะนำการใช้จากผู้ผลิตว่าต้องใช้จำนวนเท่าใด   พรวนดินโดยใช้มือหรือว่ารถไถขึ้นอยู่กับขนาดของพื้นที่ นี่เป็นโอกาสที่เหมาะแก่การผสมปุ๋ยหมักหรือสารปรับแก้สภาพดินอื่นๆ ลงไปในดิน   เติมยิปซัมลงไปในดินเพื่อช่วยเรื่องการระบายน้ำ ตอนนี้พอคุณกำจัดเศษสิ่งของต่างๆ และพรวนดินแล้ว ก็ถึงเวลาปราบหน้าดินให้เตียน ใช้คราดกวาดพื้นที่ทั้งหมด เติมดินลงไปในจุดที่พื้นต่ำและบี้เนินดินที่ยังเหลืออยู่  ในระหว่างการปราบพื้นที่นี้ เป็นความคิดที่ดีหากจะทำ "เนินลาด" ให้ห่างออกมาจากตัวฐานของบ้าน การทำเนินลาดจะช่วยให้คุณไม่ต้องประสบปัญหาน้ำเจิ่งนองในอนาคต ตั้งระดับอัตราความถี่ของเครื่องไถหว่านเมล็ดตามที่ได้รับคำแนะนำแล้วเติมเมล็ดลงไปครึ่งหนึ่ง เพื่อความแน่ใจว่าได้หว่านกระจายทั่วถึงนั้น ให้หว่านตอนแรกไปในทิศทางหนึ่งจนตลอดทั่วสนาม จากนั้นเติมเมล็ดที่เหลือลงในเครื่องไถหว่าน แล้วหว่านในทิศทางตัดกับครั้งแรกนึกภาพเหมือนการหว่านทแยงเป็นตัวเอ็กซ์บนพื้นที่  คุณอาจเลือกใช้เครื่องไถหว่านเปล่าๆ คลุมทั่วพื้นที่อีกหนเพื่อให้แน่ใจว่าเมล็ดได้คลุกเคล้าเข้ากับดินจนทั่ว พอคุณหว่านเมล็ดทั่วพื้นที่แล้ว เติมพีทมอสบนดินเพื่อให้เมล็ดได้เกาะยึดและช่วยเก็บความชุ่มชื้นให้พวกมัน ใช้ลูกกลิ้งปูพีทมอสชั้นบางๆ เหนือเมล็ด   การใช้วัสดุคลุมดินเป็นชั้นบางๆ นี้จะช่วยกักเก็บความชุ่มชื้นให้เมล็ดระหว่างงอก มันยังช่วยป้องกันไม่ให้นกมาจิกกินและจำกัดการลื่นไหลของเมล็ดในเวลาฝนตกหนัก   คุณสามารถกระจายวัสดุคลุมหน้าดินโดยใช้เสียมแซะมันเบาๆ เหนือพื้นที่หว่านเมล็ด ใช้คราดโดยหันปลายแหลมขึ้นเพื่อปราบวัสดุคลุมหน้าดินให้เรียบ เพื่อความมั่นใจว่าเมล็ดได้ถูกปกคลุมไว้อย่างดีและได้สัมผัสกับเนื้อดิน บางทีวิธีการรดน้ำที่ดีที่สุดคือใช้สปริงเกอร์แบบส่ายไปมา หากคุณสามารถใช้สปริงเกอร์ได้หลายตัว ให้กระจายมันไปเพื่อจะรดน้ำได้อย่างทั่วถึง   เพื่อผลลัพธ์ที่ดีที่สุด ให้รดน้ำ 2-3 ครั้งต่อวันราว 5-10 นาทีในช่วง 8-10 วันแรก ในระหว่างช่วงนี้ต้องให้เมล็ดได้รับความชุ่มชื้น แต่ก็ต้องไม่รดน้ำมากเกินไป แค่ต้องการกระตุ้นให้มันงอก ให้รดน้ำในช่วงเช้าเพื่อลดโอกาสที่น้ำจะระเหยไปหมด   อย่าใช้หัวฉีดพ่นน้ำที่แรงเกินไปเวลารดสนามที่เพิ่งหว่านเมล็ดลงไป จะเสี่ยงต่อการทำให้เมล็ดจมน้ำหรือโดนน้ำพัดพาไป   เวลารดน้ำในสนาม พึงตระหนักว่าฝนที่มีสิทธิตกลงมาในพื้นที่ด้วย นำปริมาณฝนมาคิดด้วยก่อนจะรดน้ำ และตั้งเป้าว่าจะให้ได้น้ำ 1 นิ้วต่อสัปดาห์   หากคุณอาศัยอยู่ในบริเวณที่เสี่ยงต่อฝนตกหนัก คุณอาจสูญเสียเมล็ดไปบางส่วน อย่างไรก็ตาม ฝนนั้นต้องรุนแรงพอที่จะกวาดดินไปก่อนที่มันจะสามารถกวาดเมล็ดไปด้วย เมื่อหญ้าเริ่มสูงราว 3 ถึง 4 นิ้ว ก็ได้เวลาตัดหญ้าแล้ว ให้แน่ใจว่าดินแห้งเวลาจะตัดหญ้า หากดินเปียกอยู่คุณอาจกลายเป็นไปดึงหญ้าขึ้นมาจากพื้น การใช้แผ่นหญ้าปูสนามนั้นแพงกว่าปลูกด้วยเมล็ด แต่ได้ผลไวกว่า แผ่นหญ้าที่มาเป็นแผ่นหรือเป็นม้วนนั้น คือหญ้าที่ปลูกมาแล้วนานเป็นปี รากของมันได้ยึดติดกันทั่วแผ่นทำให้คุณสามารถปูลงบนดินที่ผ่านการเตรียมมาแล้ว   แผ่นหญ้ามักจะขายมาเป็นม้วนพับในโครงไม้หนา มีขนาดตั้งแต่ 42-65 ตารางเมตร ซึ่งมันจะขนย้ายยาก คุณจึงควรถามผู้ขายให้มาส่งถึงที่ และอาจจำเป็นต้องวางเงินประกันแผ่นหญ้าด้วย คุณสามารถปูแผ่นหญ้าได้ในเกือบทุกฤดูกาล แต่หากจะปูในหน้าร้อน ให้แน่ใจว่ามีน้ำเพียงพอจะรดมัน แผ่นหญ้าจะเริ่มเหี่ยวและตายได้ไวเมื่อนำออกมา ดังนั้นวางแผนจะปูมันในวันที่ซื้อเลย และซื้อเฉพาะในปริมาณที่คุณจะปูได้ภายในวันนั้น รดน้ำแผ่นหญ้าเล็กน้อย เอาผ้ากระสอบมาคลุมมันและวางไว้ในที่ร่มจนกว่าคุณพร้อมจะนำมันมาใช้  รักษาแผ่นหญ้าให้ชุ่มชื้นและเย็นระหว่างปู เอาสเปรย์ฉีดน้ำติดมือคอยฉีดไม่ให้มันแห้ง เริ่มปูแผ่นหญ้าไปตามด้านตรงที่ยาวที่สุดในสนาม ซึ่งมักจะเป็นแนวรั้วหรือแนวทางเดินของรถ อย่าย่ำบนแผ่นหญ้าในระหว่างที่ปู และถ้าเกิดเผลอไปย่ำเข้า ให้ใช้คราดเกลี่ยรอยเท้าซะ   ใช้มีดคมๆ เล็มหญ้าที่งอกเกินออกมาแล้วเก็บมันไว้ปูบริเวณเหลี่ยมมุมแปลกๆ   ให้แน่ใจว่าแผ่นหญ้าปูได้เรียบ คุณต้องการให้มันวางราบสนิทกับหน้าดินเพื่อที่รากจะได้ยึดเกาะ เมื่อคุณเริ่มปูแผ่นหญ้า หลีกเลี่ยงการปูที่มีช่องว่างระหว่างแผ่น และควรจะปลูกให้แน่นตรงบริเวณที่ติดกับพื้นแข็ง อย่างทางเท้าหรือก้อนอิฐ เพื่อที่ขอบหญ้าจะไม่แห้งเฉา  ตัดครึ่งแผ่นหญ้าแถวที่สองเวลาปู ทำแบบนั้นมันจะมีการเรียงสลับเหมือนเวลาก่ออิฐ ซึ่งจะทำให้มองเห็นรอยต่อยากขึ้นและทำให้ขอบแผ่นหญ้าไม่แห้งตาย แผ่นหญ้าปูใหม่ต้องมีความชุ่มชื้นตลอดเวลา พอคุณปูสองสามแถวแรกเสร็จ ให้รดน้ำมันเลย พักจากงานมาตรวจดูความชุ่มชื้นเรื่อยๆ เวลาปูต่อไปอีกสองสามแถว  ให้ความใส่ใจเป็นพิเศษกับบริเวณขอบเพราะมันจะแห้งเร็วมาก  คุณสามารถเติมวัสดุตกแต่งหน้าดินหรือเติมหน้าดินไปตามขอบของแต่ละแถวในระหว่างปูเพื่อช่วยกักเก็บความชุ่มชื้นก็ได้ แม้ว่าคุณจะพยายามปูแผ่นหญ้าให้แน่นแนบติดกันก็แล้ว มันก็ยังคงมีช่องว่างอยู่ดี แทนที่จะใช้หญ้าแผ่นเล็กๆ ไปปูอุดที่ว่างนั้น ซึ่งมันจะแห้งเฉาโดยเร็ว ให้ถมที่ว่างด้วยดินปลูกพืชบกหรือพีทมอสจะดีกว่า พอคุณปูแผ่นหญ้าทั่วพื้นที่แล้ว ใช้ลูกกลิ้งสนามที่เติมน้ำหรือทรายอย่างน้อย ¾ ของความจุมาใช้บนแผ่นหญ้า มันจะทำให้แผ่นหญ้าที่ปูเรียบเสมอกันและอัดให้มันฝังแน่นอยู่กับหน้าดิน พอทำทุกอย่างเสร็จ รดน้ำสนามหญ้า   รดน้ำแผ่นหญ้าจนกระทั่งดินที่อยู่ข้างล่างชุ่ม ไม่เพียงแต่มันจะช่วยให้รากของหญ้าเกาะกับดินได้ไวขึ้น มันยังทำให้แผ่นหญ้าเปียกเกินกว่าที่จะเดินย่ำ  อย่างไรก็ดี หลีกเลี่ยงการรดน้ำบนแผ่นหญ้ามากเกินไปจนแปรสภาพเป็นหล่มโคลน มันจะไปทำให้แผ่นหญ้าแยกออกมาจากผิวดิน หลีกเลี่ยงการตัดหญ้าในช่วงสองสัปดาห์แรกเพราะมันอาจไปรบกวนแผ่นหญ้า ทำให้รากไม่ได้เกาะยึดดินได้ดี หลังจากผ่านไปสองสัปดาห์ ตอนนี้สามารถตัดหญ้าได้แล้ว
เลือกว่าหญ้าชนิดใดเหมาะกับสภาพอากาศที่สุด. รู้ว่าต้องเริ่มเมื่อไหร่. ทดสอบดิน. เตรียมดิน. ปราบพื้นที่ให้เตียน. หว่านเมล็ด. เติมแต่งหน้าดิน. รดน้ำ. ตัดหญ้าใหม่ในสนาม. ซื้อแผ่นหญ้า. สั่งแผ่นหญ้ามาปูในวันเดียวกับที่คุณวางแผนจะปูมันเลย. ปูแถวแรก. ปูแผ่นหญ้าให้แน่น. รดน้ำตอนปูไปเรื่อยๆ. ถมที่ว่าง. ใช้ลูกกลิ้งสนามอัดแผ่นหญ้าที่ปูให้แน่นติดดิน. รดน้ำแผ่นหญ้าตบท้าย.
https://www.wikihow.com/Grow-a-Lawn-Easily https://www.wikihow.com/Grow-a-Lawn-Easily https://www.wikihow.com/Grow-a-Lawn-Easily
Preparing Your Lawn Growing From Seed Growing a Lawn From Sod